**Nudism**

*Marin Sorescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Car namol cu o caldare

La femeile care fac nudism.

In tinerete aveam o parere mai buna

Despre femei;

Dar trebuie sa faca cineva

Si treaba aceasta.

Ele nu se mai feresc de mine

Ma numesc "cel care aduce namol"

Si-si vad inainte de nudismul lor.

De fapt eu nici nu le mai bag in seama,

Le numesc "femeile care se inamolesc"

Si ma gandesc la ale mele.

Uneori ma apuca din senin

O pofta grozava de injurat.

Dumnezeii tai de viata

De tinerete

De batranete

De fericire

De iubire

De casatorie

De ideal.

Toti acesti dumnezei

Se prefac in namol de buna calitate.

In orice caz femeile il gasesc foarte bun

Si se ung cu el.